Държавен вестник, бр. 66, 2009 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  66
Чл.  41. Приетите решения се оформят 
технически от администрацията на ВСС до 
3 дни след приемането им, освен ако ВСС е 
определил друг срок. 
Чл. 42. (1) Актовете на ВСС се подписват 
от председателстващия или представляващия 
и се подпечатват с печата на ВСС. 
(2) Преписи от приетите решения на ВСС се 
предоставят по искане на трети заинтересовани 
лица след разрешение на главния секретар. 
Чл.  43. Висшият съдебен съвет определя 
информацията, представляваща служебна тайна 
съгласно Закона за защита на класифицираната 
информация . 
Чл. 44. (1) Висшият съдебен съвет има кръ­
гъл печат с изображение на герба на Република 
България и с изписани думите „Република 
България. Висш съдебен съвет“. 
(2) Печатът се полага от главния секретар 
или от определено от него лице от админи­
страцията на ВСС. 
Раздел IV 
Права и задължения на членовете на Висшия 
съдебен съвет 
Чл. 45. (1) Членовете на ВСС, с изключение 
на тези, които упражняват научна и преподава­
телска дейност, преустановяват изпълнението на 
заеманата до избора им длъжност за времето 
на мандата им във ВСС. 
(2) Времето, през което членовете на ВСС 
изпълняват своите функции, се зачита за стаж 
по чл. 164, ал. 1 – 5 ЗСВ. 
(3) Членовете на ВСС се командироват по 
реда на чл. 8, ал. 4 от Наредбата за команди­
ровките в страната. 
(4) Членовете на ВСС ползват материалната 
база на органите на съдебната власт. 
Чл. 46. Изборен член на ВСС не може да 
получава възнаграждение за извършване на 
дейност по договор или по служебно правоотно­
шение с държавна или обществена организация, 
търговско дружество, кооперация, юридическо 
лице с нестопанска цел, физическо лице или 
едноличен търговец, с изключение на научна и 
преподавателска дейност или за упражняване 
на авторски права, както и за участие в меж­
дународни проекти, включително финансирани 
от Европейския съюз. 
Чл. 47. (1) Изборен член на ВСС не може 
да изпълнява друга държавна служба или да 
извършва дейност, която според закона е не­
съвместима с положението, което заема. 
(2) Изборен член на ВСС няма право да уп­
ражнява търговска дейност или да е съдружник, 
както и да участва в управителни или надзорни 
органи на търговски дружества и кооперации. 
Чл. 48. (1) Член на ВСС е длъжен да при­
съства на заседанията на ВСС и на комисиите, 
в които е избран. 
(2) Член на ВСС е длъжен да участва в една 
постоянна комисия. 
(3) Член на ВСС може да бъде председател 
само на една постоянна комисия.
(4) Всеки член на ВСС може да участва в 
постоянна комисия, на която не е член, без 
право да гласува. 
Г л а в а  ч е т в ъ р т а 
ПРОЦЕДУРА ЗА ОСЪЩЕСТВЯВАНЕ НА 
ПРАВОМОЩИЯТА НА ВИСШИЯ СЪДЕБЕН 
СЪВЕТ ПО ЧЛ. 6, АЛ. 1, 10 и 11 
Чл. 49. (1) На ВСС се предлагат за избор с 
тайно гласуване кандидатурите за председател 
на Върховния касационен съд, председател на 
Върховния административен съд и за главен 
прокурор. 
(2) Предложения за решение по ал. 1 могат 
да правят не по-малко от една пета от членовете 
на ВСС, както и министърът на правосъдието, 
при откриване на процедура за това по реда 
на чл. 173 ЗСВ. 
Чл. 50. Директорът на Националната след­
ствена служба, който е и заместник на главния 
прокурор по разследването, се избира по реда 
на чл. 173, ал. 2 – 5 и 7 с мнозинство повече от 
половината от членовете на ВСС. Мандатът му 
започва от деня на встъпването му в длъжност. 
Г л а в а  п е т а 
ДИСЦИПЛИНАРНО ПРОИЗВОДСТВО 
Чл.  51. (1) Дисциплинарно наказание на 
съдия, прокурор или следовател, както и на 
административен ръководител и на негов 
заместник, се налага от ВСС за извършено 
дисциплинарно нарушение. 
(2) При определяне на дисциплинарното 
наказание се вземат предвид тежестта на нару­
шението, формата на вината, обстоятелствата, 
при които е извършено нарушението, и пове­
дението на нарушителя. 
Чл.  52. (1) Дисциплинарно производство 
се образува със заповед, съответно с решение, 
на наказващия орган в срок до 6 месеца от 
откриването, но не по-късно от три години от 
извършването на нарушението.
(2) Дисциплинарното производство при­
ключва в срок до три месеца от образуването 
му, като изтичането на срока не е основание 
за отпадане на отговорността. 
Чл.  53. Предложение за налагане на дис­
циплинарно наказание на съдия, прокурор, 
следовател, административен ръководител или 
заместник на административен ръководител 
може да се прави от: 
1. съответния административен ръководител; 
2. всеки висшестоящ административен ръ­
ководител; 
3. Инспектората към ВСС; 
4. не по-малко от една пета от членовете 
на ВСС; 
5. министъра на правосъдието. 
Чл. 54. Дисциплинарните наказания се на­
лагат по реда на чл. 313 и сл. ЗСВ.